ولیم بکلینڈ

ولیم بکلینڈ  (پیدائش: 12 مارچ 1784ء - وفات: 14 اگست 1856ء) انگریز ماہر ارضیات، الٰہیات دان اور ماہر رکازیات تھے۔ وہ جامعہ اوکسفرڈ کے شعبہ ارضیات کے پروفیسر اور ڈین آف ویسٹ منسٹر بھی رہے۔ ولیم بکلینڈ 12 مارچ 1784ء کو اکسمنسٹر، ووسٹرشائر، ڈیون، انگلستان میں پیدا ہوئے۔ انھوں نے ونچسٹر کالج اور کارپس کرسٹی کالج، اوکسفرڈ سے تعلیم حاصل کی۔ وہ عظیم کائناتی سیلاب پر یقین رکھنے والے سائنسدانوں میں آخری شخص تھے۔ اپنی زندگی کے اواخر میں امریکی ماہر حیاتیات و ماہر ارضیات لوئس اگاسز (Louis Agassiz) کے زیر اثر انھوں نے اپنے نظریات میں تبدیلی قبول کر لی تھی اور برفانی دور میں یقین رکھنے لگے تھے۔ جراسک (Jurassic)، ٹرشیری (Tertiary) یا ٹلائی پرتوں پر کام اہم مانا جاتا ہے۔ ان ادوار کی کئی باقیات کی نشان دہی کے سلسلے میں ان کا نام سر فہرست ہے۔ انھوں نے میگالو سارس (Megalosaurus) نامی ڈائنوسار کے فوسلز پر تحقیقی کام سر انجام دیا۔ ولیم بکلینڈ آئسلپ، آکسفورڈ شائر، انگلستان میں وفات پا گئے۔جامع اردو انسائکلوپیڈیا (جلد 4، سماجی علوم)، قومی کونسل برائے فروغ اردو زبان نئی دہلی، 2000ء، ص 95ولیم بکلینڈ، دائرۃالمعارف برطانیکا آن لائن

 حوالہ جات 

زمرہ:1784ء کی پیدائشیں
زمرہ:1856ء کی وفیات
زمرہ:انگریز ماہرین ارضیات
زمرہ:رائل سوسائٹی کے رفقا
زمرہ:نظریہ آشوبیت
زمرہ:انیسویں صدی کی انگریز شخصیات
زمرہ:انیسویں صدی کے سائنس دان
زمرہ:اٹھارہویں صدی کی انگریز شخصیات